cyanic-selkie/wikianc huggingface dataset:
பார்பரா தானியேல்சு
பார்பரா டேனியல்ஸ் (Barbara Daniels, பிறப்பு: திசம்பர் 17 1964), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஒன்பது தேர்வுத் துடுப்பாட்டப் போட்டிகளிலும், 55 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1993 - 2000 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1964 பிறப்புகள் பகுப்பு:வாழும் நபர்கள்
கண்ணன் சௌந்தரராஜன்
கண்ணன் சௌந்தரராஜன்  (Kannan Soundararajan) ஒரு கணிதவியலாளர், ஸ்டான்ஃபோர்டு பல்கலைக்கழகத்தில் கணிதப் பேராசிரியராகப் பணியாற்றுகிறார். 2006 ஆம் ஆண்டு ஸ்டான்போர்ட் செல்லும் முன் அவர் மிச்சிகன் பல்கலைக்கழகத்தில் ஆசிரியராக இருந்தார். அவர் தனது இளங்கலைப் படிப்பை மிச்சிகன் பல்கலைக்கழகத்தில் முடித்தார். அவரது முக்கிய ஆராய்ச்சி ஆர்வம் படிக உருநிறை எல் செயல்பாடுகள் குறிப்பாக பகுப்பாய்வு எண் கோட்பாடு மற்றும் பெருக்கல் எண் கோட்பாடு துணைத்துறைகள் ஆகும்.
வெளி இணைப்புகள்
பகுப்பு:இந்தியக் கணிதவியலாளர்கள் பகுப்பு:வாழும் நபர்கள்
எரிபற்றுநிலை
எரிதகவுள்ள பொருளொன்று எரிய ஆரம்பிப்பதற்குத் தேவையான இழிவு வெப்பநிலை அதன் எரிபற்றுநிலை (Fire point) எனப்படும். இது திறந்த சுவாலையில் எரியூட்டப்பட்டு குறைந்தது 5 செக்கன்களில் எரியத் தொடங்கும் வெப்பநிலையாகக் கருதப்படும்.
குறைந்த எரிபற்றுநிலை கொண்ட பொருட்களே சிறந்த எரிபொருட்களாகும்.
சில பொருட்களின் எரிபற்று நிலைகள்
பகுப்பு:வெப்பவியல் பகுப்பு:வெப்பவியல் தொடர்பான குறுங்கட்டுரைகள் பகுப்பு:வேதியப் பண்புகள் பகுப்பு:தீ பகுப்பு:எரிபொருட்கள்
கிருஷ்ணன் பதக்கம்
கிருஷ்ணன் பதக்கம் (Krishnan Medal) என்பது இந்தியப் புவி இயற்பியல் ஒன்றியத்தால் ஆண்டுதோறும் வழங்கப்படும் இந்தியப் புவியியல் விருது ஆகும். புகழ்பெற்ற புவியியலாளர் எம். எஸ். கிருஷ்ணன் நினைவாக இந்த விருது வழங்கப்படுகிறது.
கண்ணோட்டம்
இந்தியப் புவி இயற்பியல் ஒன்றியம், புவி இயற்பியல்/புவியியல் மற்றும் தொடர்புடைய புவி அறிவியலின் குறிப்பிட்ட பிரிவுகளில் சிறப்பாகப் பணியாற்றியதற்காக, 40 வயதைத் தாண்டாத (ஆண்டின் சனவரி 1ஆம் தேதி) சிறந்த புவி இயற்பியலாளர்/புவியியலாளருக்கு ஒவ்வொரு ஆண்டும் கிருஷ்ணன் பதக்கம் வழங்குகிறது.
விண்ணப்பம்
ஒவ்வொரு ஆண்டும் கிருஷ்ணன் பதக்கம் வழங்குவதற்காக நிர்வாகக் குழு உறுப்பினர்கள், பதக்கம் பெற்றவர்கள் மற்றும் கடந்த கால தலைவர்களின் பரிந்துரைகளைக் கோரி, விருதிற்குத் தேர்வு செய்ய ஒரு நிபுணர் குழுவை அமைக்கிறது. பதக்கம் வென்றவருக்கு அடுத்த ஆண்டு கூட்டத்தில் விருது வழங்கப்படும். 1993 முதல் தங்கப் பதக்கம் பெறுநருக்கு வழங்கப்படுகிறது.
விண்ணப்பம், தன் விவரக்குறிப்புடன், விண்ணப்பதாரரின் 3 முக்கிய வெளியீடுகளின் மறுபதிப்புகளின் 4 நகல்களுடன், இந்தியப் புவி இயற்பியல் ஒன்றியத்தின் செயலாளருக்கு, சூலை 31 ஆம் தேதிக்குள் அனுப்பப்பட வேண்டும்.
விருது பெற்றவர்கள்
ஆதாரம்: IGU • 1964 மாணிக் தல்வானி
• 1965'' தேவேந்திர லால்
• '1966' எச்.எம். ஐயர்
• '1967' எஸ்.பாலகிருஷ்ணா
• '1968' ஏ.ஜெயராமன்
• '1969' சுப்ரியா ராய்
• '1970 சி.ராதாகிருஷ்ண மூர்த்தி
• 1972'' டி. குப்தா சர்மா
• '1973' கே.வி.ராகவ ராவ்
• 1974'' ஜே. ஜி. நேகி
• '1975' ஆர்.கே.வர்மா
• 1976'' கே. எல். கைலா
• '1977' எம்.பி.ராமச்சந்திரன் நாயர்
• 1978 எச். கே. குப்தா
• 1979'' வி. கே. கவுர்
• '1980' எஸ்.கே.வர்மா
• '1981' எஸ்.கிருஷ்ணசாமி
• '1982' கே.கோபாலன்
• '1983' ஐ.வி.ராதாகிருஷ்ண மூர்த்தி
• 1984 பி. எச். பிரிஸ் கிஷோர்
• '1985' எஸ். கே. டாண்டன்
• '1986' விருது இல்லை
• '1987' ஆர் .கே. திவாரி
• 1988'' ஏ. கே. சிங்வி
• 1989'' எஸ். தாஸ்குப்தா
• 1990 விருது இல்லை''
• 1991 எஸ். எஸ். ராய்
• '1992' விருது இல்லை
• 1993'' குசலா ராஜேந்திரன்
• '1994' ராஜீவ் நிகாம்
• '1995' அனில் குமார்
• 1996'' கொல்லுரு ஸ்ரீ கிருஷ்ணா, கே. சைன்
• '1997' பி.திவாகர் நாயுடு
• 1998'' ரணதிர் முகோபாத்யாய்
• '1999 ஏ.கே.சௌபே
• '2000' எம்.ராதாகிருஷ்ணா மற்றும் ஒய்.வி.பி.சர்மா
• '2001' பி.செங்குப்தா
• '2002' பி. எஸ். தயா சாகர்
• '2003' விருது இல்லை
• 2004'' U. குல்ஸ்ரேஸ்தா மற்றும் அஜய் மங்லிக்
• '2005 வி.சக்கரவர்த்தி
• 2006 வினீத் கே. கஹலாட் மற்றும் நிலாய் கரே
• 2007 சலபதி ராவ், லக்ஷ்மிதர் பெஹெரா
• 2008'' வீரேந்திர மணி திவாரி, அபயராம் பன்சால்
• 2009'' ஜோதிரஞ்சன் ஸ்ரீசந்தன் ரே
• '2010' பிரகாஷ் குமார் மற்றும் ஹேது சி. ஷேத்
• '2011' பிரதீப் ஸ்ரீவத்சவா மற்றும் பி. பிரசாந்த குமார் பட்ரோ
• '2012' எம். ராம் மோகன் மற்றும் ராஜேஷ் அக்னிஹோத்ரி
• '2013 சௌமென் மைதி மற்றும் செந்தில் குமார்
• '2014 பவன் தேவாங்கன்
• '2015' பார்த்தசாரதி சக்ரவர்த்தி; எம்.எஸ். கிரிஷ் குமார்
• '2016' உமா சங்கர்
• 2017 நிமிஷா வேதாந்தி மற்றும் தேவெலீனா மணி
குறிப்புகள்
<references group="" responsive="1"> பகுப்பு:இந்திய விருதுகள்
கௌரி விரதங்கள்
கௌரி விரதங்கள் என்பவை சாக்த தெய்வமான சக்தியை கௌரி என்ற வடிவில் விரதிருந்து விரதமிருப்பதாகும். பல்வேறு விரத தினங்கள் இந்த கௌரி விரதங்களில் காணப்படுகிறது.
2015 சேசசமுத்திரம் வன்முறை
விழுப்புரம் வன்முறை என்றும் அழைக்கப்படும் 2015 சேசசமுத்திரம் வன்முறை என்பது தமிழ்நாட்டின், விழுப்புரம் மாவட்டத்தில் உள்ள சேசசமுத்திரம் என்ற கிராமத்தில் 2015 ஆகத்து 15 அன்று நடந்த வன்முறையைக் குறிக்கிறது. கோவில் தேர் ஊர்வலம் தொடர்பான தகராறில் 500 ஆதிக்க சாதி கிராம மக்கள் கூட்டம் தலித் குடியிருப்பை தாக்கியது. இ்ந்த வன்முறையின்போது 15 தலித்துகளின் வீடுகள் எரிக்கப்பட்டன மற்றும் 40 தலித்துகள் காயமடைந்தனர்.
கௌரி விரதங்கள்
பிருகத் கவுரி விரதம்
பாத்ரபத மாத தேய்பிறை திரிதியையில் விரதமிருந்து உமையை வணங்குதலாகும்.
2015 சேசசமுத்திரம் வன்முறை
பின்னணி
அந்தக் கிராமத்தில் 2000 வன்னியர் குடும்பங்களும் 75 தலித் குடும்பங்களும் இருந்தன.
திருவிழா பதற்றம்
ஊரில் வன்னியர்களின் கட்டுப்பாட்டில் உள்ள குறைந்தது 5 கோவில்களில் தலித் மக்களுக்கு அனுமதி மறுக்கப்பட்டது. தலித் சமூகத்தினர் கிராமத்தில் தங்கள் பகுதிக்குள் மாரியம்மன் கோவில் கட்டிக்கொண்டனர். கோயிலுக்கு தேரோட்டம் நடத்த வன்னியர்கள் எதிர்ப்பு தெரிவித்ததால் தேரோட்டம் நடத்த நான்கு ஆண்டுகளாக அனுமதி மறுக்கப்பட்டது.
2015ல் தங்கள் கோயில் தேரை வெளியே எடுத்து ஓட்ட அனுமதிக்காவிட்டால் தாங்கள் புத்த மதத்தை ஏற்றுக்கொள்வதாக தலித்துகள் மிரட்டினர். விழுப்புரம் மாவட்ட நிர்வாகத்தின் சார்பில் வன்னியர் சமூகத்தைச் சேர்ந்த 100 பேரும், தலித் குடியிருப்பைச் சேர்ந்த 5 பேரும் கலந்து கொண்ட அமைதிக் குழுக் கூட்டத்தில் தலித்துகள் தேரோட்டம் நடத்த அனுமதிப்பது உறுதியானது.
கடந்த 2015ம் ஆண்டு தலித் குடியிருப்பில் மாரியம்மன் கோவில் தேர் திருவிழா ஆகத்து 16ஆம் நாள் நடத்த திட்டமிடப்பட்டது. கடந்த 2012ஆம் ஆண்டு கோவில் தேர் கட்டப்பட்டதில் இருந்து, கிராமத்தில் தொடர்ந்து காவல்துறையினர் காவலுக்கு இருந்துள்ளனர். தலித் குடியிருப்ப் முழுக்க திருவிழாவுக்கான ஏற்பாடுகள் செய்யப்பட்ட நிலையில், பாட்டாளி மக்கள் கட்சித்  தலைவர்களில் ஒருவரான அன்புமணி ராமதாஸ்  பங்கேற்ற ஆர்ப்பாட்டத்தில் கலந்துகொள்ள வன்னிய இளைஞர்கள் பக்கத்து ஊரான கள்ளக்குறிச்சிக்கு புறப்பட்டனர்.
தாக்குதல்கள்
ஆகத்து 15ஆம் நாள் விடுதலை நாளன்று இரவு 8:30 மணிக்கு தாக்குதல் தொடங்கியது. சமாதானப் பேச்சுவார்த்தையின் பின்னரும் வன்னியர்கள் குழுவொன்று கோயில் தேரோட்டத்தைத் தடுப்பதற்காக பாதையில் தோண்டியதாக காவலர்கள் தெரிவித்தனர். கும்பலைத் தடுக்க முயன்றபோது பெண்கள் உட்பட 100 பேர் கொண்ட கும்பல் காவலர்கள் மீது கற்களை வீசத் தொடங்கினர். மேலும் கோயில் தேர் மீது பெட்ரோல் குண்டுகளை வீசி எரித்தனர். பாமக நடத்திய ஆர்ப்பாட்டத்தில் இருந்து திரும்பிய வன்னியர்களால் இந்த தாக்குதல் நடத்தப்பட்டதாக காவலர்கள் தெரிவித்தனர்.
500 பேர் கொண்ட கும்பல் கம்பி, கற்கள், தடிகள், அரிவாள்கள், பெட்ரோல் நிரப்பப்பட்ட போத்தல்கள்களுடன் தலித் குடியிருப்பை அடைந்தது. அவர்கள் ஒரே நேரத்தில் குடியிருப்பைக் கண்காணிக்க ஏதுவாக கூரைகளில் ஏறினர். அப்பகுதியில் மின்மாற்றியை அடித்து நொறுக்கிய கும்பல், மின் இணைப்பை துண்டித்தது. விளக்குகள் அணைந்ததும், பெட்ரோல் குண்டுகள் மற்றும் கற்களை கூரையில் இருந்து தலித் குடியிருப்புக்குள் வீசினர். மற்றொரு குழுவினர் சேரிக்குள் புகுந்து குழல் விளக்குகள் போன்ற்றவறை வேகமாக அடித்து நொறுக்கினர். பின்னர் அங்கு யாரும் இல்லை என்று தெரிந்த பிறகு குடிசைகளையும் பிற பொருட்களையும் எரித்தனர். தாக்குதல் நடத்தியவர்களைத் தடுக்க முயன்ற காவல்துறையினரைக் கும்பல் மோசமாகத் தாக்கியது. காவலர் குழு தலித்துகளை வயல்களுக்கு அழைத்துச் சென்றனர். கிராமத்தை பாதுகாக்க ஏற்பாடு செய்யும்வரை அங்கேயே இருக்கச் சொன்னார்கள். மேலும் சில காவலர்களுக்கு காயம் ஏற்பட்டது. இதில் குறைந்தது 15 வீடுகள் எரிக்கப்பட்டன மற்றும் சுமார் 40 தலித் மக்கள் காயமடைந்தனர். 8 காவல் அதிகாரிகள் மற்றும் 3 கிராம உதவியாளர்களும் காயமடைந்தனர். தலித் குடும்பங்களின் வாகனங்களும் கும்பலால் எரிக்கப்பட்டன. ஆறு ஆடுகள் கொல்லப்பட்டதை காவலர்கள் கண்டுபிடித்தனர். அவர்கள் தாக்கும் போது "அவர்களை எரித்து விடுங்கள்! பறையர்களை விட்டுவிடக் கூடாது" தலித்துகளில் பலரின் பணம், நகைகள், ஆவணங்கள் போன்றவற்றை இழந்தனர்.
தலித் சேரிக்குள் நுழைய தங்கள் பகுதி வழியாகச் சென்ற காவலர்களை வன்னியர்கள் தடுத்ததால், காவல்ரகள் உள்ளே நுழைய பலமுறை வானத்தை நோக்கிச் சுட வேண்டியிருந்தது. தீயை அணைக்க கிட்டத்தட்ட ஒரு மணி நேரம் நீடித்த மழை பெய்தது.
2015 செப்டம்பரில் வன்னியர்களின் வீடு தீ வைத்து எரிக்கப்பட்டது. இது ஒரு விபத்துதான், பழிவாங்கும் செயல் அல்ல என்று உள்ளூர் வட்டாரம் தெரிவித்தது. பின்னர், செப்டம்பர் மாதம் மீண்டும் 2 தலித் வீடுகள் பெட்ரோல் குண்டுகளால் எரிக்கப்பட்டன, பாதிக்கப்பட்டவர்கள் அண்மைய வன்முறை குறித்து ஊடகங்களுக்குப் பேசும்போது தங்கள் வீடுகள் எரிக்கப்பட்டதாகக் கூறினர்.
கௌரி விரதங்கள்
கதலி கவுரி விரதம்
வாழை மரத்தின் கீழ் உமையான கௌரியை பிரதிஸ்டைச் செய்து வழிபடுதல் மற்றும் விரதமிருத்தல்.
2015 சேசசமுத்திரம் வன்முறை
விசாரணைகள்
எவிடன்ஸ் என்ற பெயரில் மதுரையில் இயங்கும் மனித உரிமை அமைப்பு, இந்த தாக்குதலில் ஏராளமான தலித் பெண்கள் இழுவு செய்யப்பட்டதாகக் கூறியது. அவர்கள் ஆடைகளை அவிழ்த்துவிட்டு, தங்கள் குழந்தைகளை வீட்டிலேயே விட்டுவிட்டு ஓடச் சொன்னார்கள். இரவு 8.30 மணிக்கு தொடங்கிய கலவரம் மறுநாள் அதிகாலை வரை நீடித்ததாக கூறப்படுகிறது.
கௌரி விரதங்கள்
யோக கவுரி விரதம்
பாத்ரபத மாதத்து பௌர்ணமி நாளில் விரதமிருந்து பார்வதியை யோக கவுரியாக வணங்குதல்.
சொர்ண சோடச கவுரி விரதம்
16 வகையா வடிவங்களை உடைய உமாதேவியை பிரதிஷ்டை செய்து வழிபடும் நாளாகும்.
2015 சேசசமுத்திரம் வன்முறை
கைதுகள்
வன்னியர் சாதியைச் சேர்ந்த 18 பெண்கள், 7 சிறுவர்கள் உட்பட 85 பேரை காவல் துறையினர் கைது செய்தனர். பின்னர் மேலும் இருவர் கைது செய்யப்பட்டனர்.
கௌரி விரதங்கள்
பணில கவுரி விரதம்
பணில கவுரி விரதம் என்பது கருட பஞ்சமி நாளில் கௌரியை வழிபடும் விரதமாகும். இந்த விருதத்தினை பத்து வருடங்கள் தொடர்ந்து செய்தால் எல்லா வகையான கோரிக்கைகளும் நிறைவேறும் என்பது நம்பிக்கை. இந்த விரதத்தினைப் பற்றி விரத கல்ப சிந்தாமணி எனும் நூலில் குறிப்பிடப்பட்டுள்ளது. வாழை இலையின் மீது அரசியைப் பரப்பி, அதன் நடுவே வெள்ளி அல்லது தாமிரத்தாலான பாம்பின் உருவத்தினை வைப்பார்கள். இலையின் நடுப்பகுதியில் பாம்பின் பின்பு கௌரியை மஞ்சளில் பிடித்து வைக்கின்றனர். பிறகு கௌரியை பாம்புடன் வழிபடுகின்றனர்.
2015 சேசசமுத்திரம் வன்முறை
எதிர்வினைகள்
பாமக நிறுவனர் எஸ். ராமதாஸ், வன்முறைக்கு காவல்துறையே காரணம் என்று குற்றம் சாட்டியுள்ளார்.
தமிழ்நாடு தீண்டாமை ஒழிப்பு முன்னணி, வன்முறைக்கு காரணமானவர்கள் மீது வழக்குத் தொடர இந்தியாவின் தேசிய மனித உரிமை ஆணையம் தனது சட்டப்பூர்வ அதிகாரத்தைப் பயன்படுத்த வேண்டும் என்று கேட்டுக் கொண்டது.
வன்முறைக்கு காரணமானவர்கள் மீது நடவடிக்கை எடுக்கக் கோரி 1000-க்கும் மேற்பட்ட விடுதலை சிறுத்தைகள் கட்சியினர் சங்கராபுரம் திருவண்ணாமலை சாலையில் மறியலில் ஈடுபட்டனர்.
தலித்துகளின் கோயில் தேர், வீடுகள் எரிக்கப்பட்டதற்கு கண்டனம் தெரிவித்த மருமலர்ச்சி திராவிட முன்னேற்றக் கழகத் தலைவர் வைகோ, இரு தரப்பினரும் நிம்மதியாக வாழ வேண்டும் என்று வேண்டுகோள் விடுத்துள்ளார்.
புதிய தமிழகம் கட்சியின் தலைவர் கே கிருஷ்ணசாமி வன்முறை ஈடுபட்டவர்களுக்கு எதிராக கடுமையான நடவடிக்கை எடுக்க கோரினார்.
மனிதநேய மக்கள் கட்சி இரு சமூகத்தினரும் நல்லிணக்கத்தை இலக்காகக் கொள்ளுமாறு வேண்டுகோள் விடுத்தது.
வெளி இணைப்புகள்
பகுப்பு:தமிழ்நாட்டு சமூக வரலாறு பகுப்பு:தமிழ்நாட்டு வரலாறு (1947- தற்போதுவரை) பகுப்பு:தலித்தியல் பகுப்பு:தமிழ்நாட்டில் தலித்துகளுக்கு எதிரான வன்முறை
சொகாயிப் மக்சூத்
சொகாயிப் மக்சூத் (Sohaib Maqsood, صہیب مقصود பிறப்பு: 15 ஏப்ரல் 1987) பாக்கித்தானியத் துடுப்பாட்ட வீரர் ஆவார். இவர் பாக்கித்தான் துடுப்பாட்ட அணிக்காக பன்னாட்டு ஒருநாள், மற்றும் பன்னாட்டு இருபது20 போட்டிகளிலும் விளையாடுகிறார். இவர் தனது முதலாவது ஒருநாள் போட்டியை தென்னாப்பிரிக்காவுக்கு எதிராக 2013 நவம்பர் 8 இல் விளையாடினார். முதலாவது போட்டியில் அவர் 54 பந்துகளுக்கு முகம் கொடுத்து 56 ஓட்டங்களைப் பெற்றார்.
சொகாயில் மக்சூத் விளையாட்டு அறிவியலில் முதுகலைப் பட்டமும் பெற்றுள்ளார்.
மேற்கோள்கள்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1987 பிறப்புகள் பகுப்பு:வாழும் நபர்கள்
விஜய் மெஹ்ரா
விஜய் மெஹ்ரா (Vijay Mehra), பிறப்பு: மார்ச்சு 12 1938), இறப்பு: ஆகத்து 25 2006துடுப்பாட்ட அணியின் முன்னாள் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும், 109முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1955–1964 ஆண்டுகளில் பிரதிநிதித்துவப் படுத்தியுள்ளார்..
பகுப்பு:இந்தியத் துடுப்பாட்டக்காரர்கள் பகுப்பு:1938 பிறப்புகள் பகுப்பு:2006 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
பொய்ம்மொழி அலங்காரம்
பொய்ம்மொழி அலங்காரம் (பொய்ம்மொழியலங்காரம்) மெய்ம்மொழி அலங்காரம் (மெய்ம்மொழியலங்காரம்) என்பன சிற்றிலக்கிய வகைகளில் சேர்த்துப் பாகுபடுத்திக் காட்டப்பட்டுள்ள நூல் வகைகள்.
பொய்ம்மொழி அலங்காரம் (பொய்ம்மொழியலங்காரம்) மெய்ம்மொழி அலங்காரம் (மெய்ம்மொழியலங்காரம்) என்னும் சிற்றிலக்கிய வகை நூல்கள் இரண்டுமே கலிவெண்பாச் செய்யுளால் பாடப்பட்டிருக்கும். இவை பாடல் அமைதியால் பெயர் பெற்ற நூல்கள்.
பொய்ம்மொழியும் மெய்ம்மொழியும் போற்றும் அலங்காரம் இரண்டு அய்ய கலிவெண்பாவால் ஆற்றுவன
மேற்கோள்
பகுப்பு:சிற்றிலக்கிய வகைகள்
ஒளிக்குவியச் சிதைவு நோய்
ஆரம்பத்தில் பெரும்பாலும் அறிகுறிகள் எதுவும் இருப்பதில்லை. இருப்பினும், காலப்போக்கில், சிலர் படிப்படியாக பார்வை மோசமடைவதை அனுபவிக்கிறார்கள். ஒன்று அல்லது இரண்டு கண்களையும் இந்நோய் பாதிக்கலாம். முழுமையான குருட்டுத்தன்மையை விளைவிக்காவிட்டாலும், மையப் பார்வை இழப்பால் முகங்களை அடையாளம் கண்டுகொள்வது, வாகனம் ஓட்டுவது, படிப்பது அல்லது அன்றாட வாழ்க்கையின் பிற செயல்பாடுகளைச் செய்வது கடினமாகிவிடும் நிலைக்கு உட்படுகிறார்கள். சிலருக்கு பார்வை மாயத்தோற்றங்களும் ஏற்படலாம்.
ஒளிக்குவியம்
ஒளிக்குவியம் கோள வடிவில் இருக்கும். 5.5 மில்லி மீட்டர் விட்டம் கொண்டிருக்கும். விழித்திரையில் இரத்தநாளம் இல்லாத பகுதியாக உள்ளது. கூம்பு செல்கள் இங்கு மிகவும் அடர்த்தியாக இருக்கும். இவையே மிகவும் துல்லியமான ஒளி வாங்கிகளாகச் செயல்படுவையாகும். விழித்திரையில் விழும் பிம்பங்களை மின்தூண்டல் சமிக்கைகளாக மாற்றி மூளைக்கு அனுப்பும் பணியை இவை மேற்கொள்கின்றன.
காரணமும் நோய் கண்டறிதலும்
ஒளிக்குவியச் சிதைவு பொதுவாக வயதானவர்களுக்கு ஏற்படுகிறது. மரபியல் காரணிகள் மற்றும் புகைபிடித்தல் ஆகியவை இதில் பங்கு வகிக்கின்றன. விழித்திரையின் ஒளிக்குவியத்தில் ஏற்படும் சேதத்தால் நோய் ஏற்படுகிறது. முழுமையான கண் பரிசோதனை மூலம் நோய்க்கணிப்பு அறிய முடியும். நோயின் தீவிரத்தன்மை ஆரம்பம், இடைநிலை மற்றும் தாமத நிலை என்ற மூன்று வகைகளாகப் பிரிக்கப்படுகிறது. தாமத வகை நோய் கூடுதலாக "உலர் ஒளிக்குவியச் சிதைவு நோய்" மற்றும் "ஈர ஒளிக்குவியச் சிதைவு நோய் என்ற இரண்டு வகைகளாகப் பிரிக்கப்பட்டுள்ளது, 90% நோயாளிகளில் உலர் ஒளிக்குவியச் சிதைவு நோய் காணப்படுகிறது.
இரண்டு வகைகளுக்கிடையிலான வேறுபாடு ஒளிக்குவியத்தில் ஏற்படும் மாற்றத்தால் நிகழ்கின்றன. வயது ஆக ஆக ஒளிக்குவியத்தில் உள்ள மென்மையான உணர்வுமிக்க செல்கள் உடைகின்றன. இந்த நிகழ்வு தொடர்ந்து பல ஆண்டுகள் படிப்படியாக நிகழ்கிறது. தேவையில்லாத கழிவுப் பொருள்களும் விழித்திரையில் சேருகின்றன. திருசென் எனப்படும் கொழுப்புக் கழிவும் ஒரு சேகரமாக விழித்திரையில் சேமிக்கப்படுகிறது. இதன் அளவு அதிகமாகும்போது பார்வையின் பாதிப்பும் அதிகமாகிறது. முக்கியமாகப் பார்க்கும் பொருளின் மையப்பகுதியைப் பார்ப்பது கடினமாகிறது. ஒளிக்குவியத்தின் அடிப்புறத்தில் இரத்த நாளங்கள் தோன்றுவதால் இந்நோய் வகை ஏற்படுகிறது. இந்நிகழ்வு விழித்திரையில் சேர்ந்துள்ள கொழுப்புக் கழிவுகளை அகற்றுவதற்கான ஒரு முயற்சியாகத் தோன்றினாலும், இரத்த நாளங்கள் தவறான இடத்தில் உருவாகிவிடுதல், இரத்தமும் மற்ற திரவங்கலும் விழித்திரையில் கசிதல் போன்ற காரணங்களால் பார்வை மறைகிறது. கசிவு ஏற்பட்ட இடங்களில் வடுக்கள் எற்படுகின்றன. இவ்வடுக்கள் மென்மேலும் பார்வையை மறைக்கும். இத்தகைய பாதிப்பு பார்வை பறிபோவதற்கான ஆபத்தான நிலையைக் கூட உருவாக்கும்.
தடுப்பு மற்றும் சிகிச்சை
உடற்பயிற்சி செய்வது, நன்றாக சாப்பிடுவது மற்றும் புகைபிடிக்காமல் இருப்பது ஆகியவை ஒளிக்குவியச் சிதைவு நோய் அபாயத்தைக் குறைக்கலாம். ஏற்கனவே இழந்த பார்வையை மீட்டெடுக்கும் எந்த சிகிச்சையும் இதுவரை இல்லை. இரத்தநாள அகச்சருமிய வளர்ச்சிக்காரணி எதிர் மருந்தை கண்களுக்குள் செலுத்துதல், வீச்சு உமிழ் ஒளி சிகிச்சை, ஒளியியக்கவியல் சிகிச்சை போன்ற ஈர ஒளிக்குவியச் சிதைவு நோய் சிகிச்சைகள் கண்கள் மோசமடைவதை மெதுவாக்கலாம். உணவில் உள்ள ஆக்சிசனேற்ற வைட்டமின்கள், தாதுக்கள் மற்றும் கரோட்டினாய்டுகள் நோய்த் தொடக்கத்தை பாதிக்காது. இருப்பினும், உணவுப் பொருட்கள் ஏற்கனவே நோயால் பாதிக்கப்பட்டவர்களில் நோய் முன்னேற்றத்தை குறைக்கலாம்.
தொற்றுநோயியல்
வயது தொடர்பான ஒளிக்குவியச் சிதைவு என்பது உலகளவில் பணிபுரியும் வயதான மக்களிடையே தோன்றும் குருட்டுத்தன்மைக்கு ஒரு முக்கிய காரணமாகும். 2020 ஆம் ஆண்டு நிலவரப்படி, இந்நோய் உலகளவில் 190 மில்லியனுக்கும் அதிகமான மக்களை பாதித்துள்ளது. மேலும் 2040 ஆம் ஆண்டளவில் 288 மில்லியனாக மக்கள் தொகையில் முதியோர்களின் விகிதம் அதிகரிக்கும் என எதிர்பார்க்கப்படுகிறது. ஆண்களிலும் பெண்களிலும் இந்நோய் சமமாக காணப்படுகிறது. மேலும் ஐரோப்பிய அல்லது வட அமெரிக்க வம்சாவளியினருக்கு மிகவும் பொதுவானதாக உள்ளது. 2013 ஆம் ஆண்டில் கண்புரை, குறைப்பிரசவம் மற்றும் குளுக்கோமா நோய்களுக்குப் பிறகு குருட்டுத்தன்மைக்கான நான்காவது பொதுவான காரணமாக இந்நோய் இருந்தது. பொதுவாக ஐம்பது வயதுக்கு மேற்பட்டவர்களுக்கு இந்நோய் ஏற்படுகிறது அமெரிக்காவில் இந்த நோய் இந்த வயதினரின் பார்வை இழப்புக்கான பொதுவான காரணமாகும். 50 முதல் 60 வயதுக்குட்பட்டவர்களில் சுமார் 0.4% பேர் இந்த நோயைக் கொண்டுள்ளனர். அதே சமயம் 60 முதல் 70 வயதுடையவர்களில் 0.7% பேருக்கும், 70 முதல் 80 வயதுடையவர்களில் 2.3% பேருக்கும், 80 வயதுக்கு மேற்பட்டவர்களில் கிட்டத்தட்ட 12% பேருக்கும் ஒளிக்குவியச் சிதைவு நோய் ஏற்படுகிறது.
அறிகுறிகள்
ஆரம்ப அல்லது இடைநிலை ஒளிக்குவியச் சிதைவு நோய்கள் அறிகுறியற்றதாக இருக்கலாம். அல்லது ஒன்று அல்லது இரண்டு கண்களிலும் மங்கலான அல்லது குறைந்த பார்வையுடன் இருக்கலாம். ஆரம்பத்தில் வாசிப்பதில் அல்லது குறிப்பாக வெளிச்சம் குறைவாக உள்ள பகுதிகளில் வாகனம் ஓட்டுவதில் சிரமம் இருக்கலாம். மையக் காட்சிப் புலத்திலும் அதைச் சுற்றியும் குருட்டுப் புள்ளிகள் காணப்படுதல், பார்வைத் திரிபு ஆகியவை இந்நோய்க்கான இதர அறிகுறிகளாகும்.
ஒளிக்குவியச் சிதைவின் மேலும் சில அறிகுறிகள் பின்வருமாறு: ஒளிக்குவியச் சிதைவு தானாகவே முழு குருட்டுத்தன்மைக்கு வழிவகுக்காது. அந்த அம்சத்தில், பார்வைக் குறைபாடுள்ள ஒரு சிறிய எண்ணிக்கையிலான மக்கள் மட்டுமே முற்றிலும் பார்வையிழப்பர். ஏறக்குறைய எல்லா நிகழ்வுகளிலும், சிறிதளவு பார்வை இருக்கும். மற்ற சிக்கலான நிலைமைகள் கடுமையான பக்கவாதம், சிகிச்சையளிக்க இயலாத கண் அழுத்த நோய் போன்றவற்றுக்கும் வழிவகுக்கும். ஆனால் வெகுசில ஒளிக்குவியச் சிதைவு நோயாளிகள் மொத்த பார்வை இழப்பையும் அனுபவிக்கின்றனர்.
ஒளிக்குவியத்தின் பரப்பளவு விழித்திரையில் 2.1% மட்டுமே உள்ளது, மீதமுள்ள 97.9% (புற புலம்) நோயால் பாதிக்கப்படாமல் உள்ளது. ஒளிக்குவியத்தின் காட்சிப் புலத்தின் ஒரு சிறிய பகுதியை வழங்கினாலும், பார்வைப் புறணியின் கிட்டத்தட்ட பாதி ஒளிக்குவியத் தகவல்களைச் செயலாக்க அர்ப்பணிக்கிறது.
கூடுதலாக, உலர் ஒளிக்குவியச் சிதைவு நோய் உள்ளவர்கள் பெரும்பாலும் எந்த அறிகுறிகளையும் அனுபவிப்பதில்லை, ஆனால் ஒன்று அல்லது இரண்டு கண்களிலும் படிப்படியாக மங்கலான பார்வையை அனுபவிக்கலாம். ஈர ஒளிக்குவியச் சிதைவு நோய் உள்ளவர்கள் காட்சி அறிகுறிகளின் கடுமையான தொடக்கத்தை அனுபவிக்கலாம்.
ஆபத்துக் காரணிகள்
வயது, இனக்குழு, புகைபிடித்தல் மற்றும் குடும்ப வரலாறு போன்றவை ஆபத்துக் காரணிகளாகும். 50 வயதிற்கு மேற்பட்டவர்களுக்கு வயதுசார் ஒளிக்குவியச் சிதைவு நோய் வரும் என வலுவாக முன்கணிக்கலாம்.
இனக்குழுவும் வயதுசார் ஒளிக்குவிய சிதைவும்
படத்தில் விளக்கப்பட்டுள்ள முடிவுகள் அமெரிக்காவின் தேசிய கண் நிறுவனம் வழங்கிய தரவுகளிலிருந்து பெறப்பட்டது. 80 வயதுக்கு மேற்பட்டவர்களில், வெள்ளை நபர்களுக்கு கருப்பு அல்லது கருப்பு நிற நபர்களைக்காட்டிலும் வயதுசார் ஒளிக்குவியச் சிதைவு நோய் உருவாக்கும் வாய்ப்பு 6 மடங்கு அதிகம். எனவே, வெள்ளை பின்னணி வயதுசார் ஒளிக்குவியச் சிதைவு நோய்க்கு ஒரு முக்கிய ஆபத்து காரணியாகும்.
புற இணைப்புகள்
பகுப்பு:கண் நோய்கள்
பொட்டணம் மாரியம்மன் கோயில்
பொட்டணம் மாரியம்மன் கோயில் தமிழ்நாட்டில் நாமக்கல் மாவட்டம், பொட்டணம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இங்குக் கோயில் தேர் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் முக்கிய திருவிழா நடைபெறுகிறது. சித்திரை மாதம் தேரோட்டம் நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அரங்க. சீனிவாசன்
அரங்க.சீனிவாசன் (செப்டம்பர் 29, 1920 - சூலை 31, 1996) தமிழகக் கவிஞரும் எழுத்தாளரும் ஆவார். மகாத்மா காந்தியைத் கதைத்தலைவராய்க் கொண்டு மனித தெய்வம் காந்தி காதை என்ற காப்பிய நூலை எழுதியவர்.
வாழ்க்கைக் குறிப்பு
சீனிவாசன் பர்மாவில் "பெகு" மாவட்டத்தின் "சுவண்டி" என்ற சிற்றூரில் அரங்கசாமி நாயுடு, மங்கம்மாள் ஆகியோருக்குப் பிறந்தார். மங்கம்மாள், நேதாஜியின் இந்தியத் தேசிய இராணுவத்தின் ஜான்சிராணி படைப்பிரிவில் துப்பாக்கி ஏந்திப் போரிட்டவர். 1942-இல் இரண்டாம் உலகப் போரின் போது பர்மாவிலிருந்து கால்நடையாக இந்தியா வந்தார். இடையில் குண்டர்களின் தாக்குதலால், கெளஹாத்தி மருத்துவமனையில் பல மாதங்கள் தங்கி சிகிச்சை பெற்றார். இராஜா சர் முத்தையா செட்டியார் நிறுவிய தமிழ் - சமக்கிருத ஆராய்ச்சி நிறுவனத்தில் இவர் ஆராய்ச்சி முனைவராகப் பணிபுரிந்தார். சென்னை இரத்தினவேல் சுப்பிரமணியம் செந்தமிழ்க் கல்லூரியில் சிறப்புப் பேராசிரியராகவும் பணி புரிந்துள்ளார். திண்டுக்கல் அருகே கோவிலூரில் வாழ்ந்து வந்தார். இரண்டு தன் வரலாற்று நூல்கள் எழுதினார்.
சென்னிக்குளம் அண்ணாமலை ரெட்டியாரின் படத்தை அரும்பாடுபட்டு ஊற்றுமலை ஜமீனில் கண்டுபிடித்து உலகுக்கு வெளிப்படுத்தினார்.
அரங்க சீனிவாசன் மனைவி பெயர் பாப்பம்மா. இவருக்கு 4 மகள்கள் உள்ளனர். விஜயலட்சுமி, திருவெங்கடம், மணிமேகலை, ராணி. அவரது பேரப்பிள்ளைகள்
எழுத்துலகில்
பள்ளிப்படிப்பு முடிந்த பிறகு பழனி மாம்பழக் கவிராயரின் தலை மாணாக்கரான பழனி பக்கிரிசாமிப் பிள்ளை என்ற பரிபூரணானந்த சுவாமிகளிடம் தமிழ் இலக்கண, இலக்கியங்களைப் பயின்றார். திண்டுக்கல் "தோப்புச்சாமிகள்" என்ற பி.எஸ்.இராமானுச தாசரிடம் வைணவ நூல்களின் விளக்கங்களை அறிந்து கொண்டார்.
கொல்கத்தா பாரதி தமிழ்ச்சங்க உறுப்பினராகவும், தமிழ் எழுத்தாளர் சங்க நிறுவனராகவும் பணிபுரிந்தார். கொல்கத்தா பல்கலைக்கழகத்தின் தமிழ்ப் பட்டப்படிப்பு மாணாக்கர்களுக்குப் பாடம் நடத்தினார். அங்கிருந்து வெளிவந்த "ஜோதி" மாத இதழிலும், திருச்சி "தொழிலரசு" இதழிலும் உதவி ஆசிரியராகப் பணிபுரிந்தார்.
தமிழகத்துக்கு வந்து முதன் முதலாக "சங்கரன்கோவில் கோமதி நான்மணிமாலை" என்ற நூலை இயற்றி, அரங்கேற்றிப் பரிசும் பணமும் பெற்றார். தமிழ், இந்தி, சம்ஸ்கிருதம், தெலுங்கு, ஆங்கிலம் ஆகிய ஐந்து மொழிகளிலும் புலமை பெற்று விளங்கினார். "தியாக தீபம்" என்ற வரலாற்றுப் புதினத்தை எழுதினார். இதற்கு நாரண. துரைக்கண்ணன் அணிந்துரை எழுதினார்.
தி. சு. அவிநாசிலிங்கம் செட்டியார் நிறுவிய தமிழ் வளர்ச்சிக் கழகத்தின் பொதுக்குழு உறுப்பினராகி, "தமிழ்க் கலைக் களஞ்சியம்" உருவாக ஒத்துழைத்தார்.
பதிப்புப் பணியில்
பல ஆண்டு மலர்களுக்கும், நினைவு மலர்களுக்கும், பற்பல சிறந்த தமிழ் நூல்களுக்கும் பதிப்பாசிரியராகவும், உரையாசிரியராகவும் பணிபுரிந்தார். தமிழக அரசு தொல்பொருள் துறையின் "வானர வீர மதுரைப் புராணம்" என்ற நூலைத் திருத்திப் பதிப்பித்தார். "மண்ணியல் சிறுதேர்" முதலாக "அண்ணாமலையார் நினைவு மலர்" ஈறாக 12 நூல்களைப் பதிப்பித்துள்ளார். பத்மகிரிநாதர் தென்றல் விடுதூது, அண்ணாமலை ரெட்டியார் கவிதைகள், கூடற் கலம்பகம் ஆகிய பழந்தமிழ் நூல்களுக்கு உரை எழுதியுள்ளார். காவடிச்சிந்தை 20 ஆண்டுகள் ஆய்ந்து நல்ல காவடிச்சிந்து புகழ் சென்னிகுளம் அண்ணாமலை ரெட்டியார் கவிதைத் தொகுப்பு (1989), காவடிச் சிந்தும் கவிஞர் வரலாறும் (1984) ஆகிய நூல்களை வெளியிட்டார்.
உசாத்துணை
பகுப்பு:தமிழகக் கவிஞர்கள் பகுப்பு:தமிழக எழுத்தாளர்கள் பகுப்பு:தமிழகப் பதிப்பாளர்கள் பகுப்பு:1996 இறப்புகள் பகுப்பு:1920 பிறப்புகள்
தென்னிந்தியக் கருப்பு சின்னான்
தென்னிந்தியக் கருப்பு சின்னான் (Square-tailed bulbul)(கெப்சிபெட்டசு கணேசா) என்பது கொண்டைக்குருவி குடும்பத்தில், பைக்னோனோடிடேயில் உள்ள பறவை சிற்றினமாகும். இது தென்மேற்கு இந்தியாவிலும் இலங்கையிலும் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது முன்பு கருப்புசின்னானின் துணையினமாக வகைப்படுத்தப்பட்டது.
துணை இனங்கள்
இரண்டு துணையினங்கள் தற்போது அங்கீகரிக்கப்பட்டுள்ளன. அவை:
விளக்கம்
சதுர வால் சின்னான் கருப்பு சின்னானில் இருக்கும் கண்ணின் பின்புறம் மற்றும் காது மறைப்புகளில் கருப்பு கோடு இல்லை.
நடத்தை மற்றும் சூழலியல்
தென்னிந்தியாவில், கூடு கட்டுதல் பிப்ரவரியில் தொடங்கி மே மாதத்தில் உச்சத்தை அடைகிறது. முட்டைகள் 12 முதல் 13 நாட்கள் அடைகாக்கும் காலத்திற்குப் பிறகு குஞ்சு பொரிக்கின்றன. குஞ்சுகள் சுமார் 11 அல்லது 12 நாட்களுக்குப் பிறகு கூட்டைவிட்டுப் பறந்துசெல்லும். பருவமழை காலத்தில் வலசை செல்கின்றன. கூடு வேட்டையாடுபவர்களில் இரையின் பறவைகள் மற்றும் கருப்பு சிறகு விசிறிவால் மற்றும் சாரப்பாம்பு போன்றவை இவற்றின் எதிரிகள் ஆகும். முதிர்ந்த சதுர வால் சின்னான் கொன்றுண்ணி பறவைக்கு இரையாவது அறியப்படுகிறது.
மலேசிய தேர்தல் வட்டாரங்களின் பட்டியல்
பகுப்பு:மலேசியத் தேர்தல் தொகுதிகள் பகுப்பு:மலேசியாவில் தேர்தல்கள்
இம்பெங்கா
இம்பெங்கா என்பது பிஜி நாட்டில் உள்ள தீவுகளில் ஒன்று. இந்த நாட்டின் பெரிய தீவான விட்டிலெவு தீவிற்கு தெற்கில் உள்ளது. இதன் பரப்பளவு 36 சதுர கிலோமீட்டர்கள் ஆகும். இங்கு தீமிதியல் திருவிழா நடைபெறும். சுற்றுலாவில் முக்கிய இடம் வகிக்கிறது.
சான்றுகள்
பகுப்பு:பிஜியின் தீவுகள்
ஸ்பாட்டகஸ்
சிபாட்டகசு (Σπάρτακος, Spártakos; Spartacus) (கி.மு. 109–71)
சிபாட்டகசு ஒரு திரேசிய கிளாடியேட்டர். இவர் கிரிக்குசசு (Crixus), கன்னிகசு (Gannicus), காசுடசு (Castus) மற்றும் ஓனோமாசுடன் (Oenomaus) சேர்ந்து மூன்றாம் அடிமைப் போரில் தப்பிஓடிய அடிமைத் தலைவர்களில் ஒருவராவர். உரோமானியக் குடியரசுக்கு எதிரான ஒரு பெரிய அடிமை எழுச்சி. போரின் நிகழ்வுகளைத் தாண்டி அவரைப் பற்றி அதிகம் அறியப்படவில்லை, மற்றும் எஞ்சியிருக்கும் வரலாற்று க் கணக்குகள் சில நேரங்களில் முரண்பாடானவை. எனினும், அவர் ஒரு முன்னாள் கிளாடியேட்டர் மற்றும் ஒரு திறமையான இராணுவ தலைவர் என்று அனைத்து ஆதாரங்களும் ஒப்புக்கொள்கிறார்கள்.
அடிமைச் செல்வந்தத் தட்டினருக்கு எதிராக தங்கள் விடுதலைக்காக ஒடுக்கப்பட்ட மக்கள் தங்கள் விடுதலைக்காகப் போராடியதற்கு எடுத்துக்காட்டாக சிலரால் விளக்கப்பட்ட இந்தக் கிளர்ச்சி, பல அரசியல் சிந்தனையாளர்களுக்கு உத்வேகத்தை அளித்துள்ளது. இலக்கியம், தொலைக்காட்சி, திரைப்படம் ஆகிய பல இடங்களில் இடம் பெற்றுள்ளது. இந்த விளக்கம் செவ்வியல் வரலாற்றாளர்களால் குறிப்பாக முரண்படவில்லை என்றாலும், குடியரசில் அடிமைத்தனத்தை முடிவுக்குக் கொண்டு வருவதே நோக்கம் என்று எந்த வரலாற்று குறிப்பும் குறிப்பிடவில்லை.
ஆரம்ப வாழ்க்கை
கிரேக்க க் கட்டுரையாளர் புளூடார்க், ஸ்பார்டகஸ் "நாடோடி களின் ஒரு திராசியன்" என்று விவரிக்கிறார். இது மேடி பழங்குடிபற்றிய ஒரு சாத்தியமான குறிப்பில் உள்ளது. அப்ரியன் என்கிற கிரேக்க வரலாற்று அறிஞர்,  ஸ்பார்டகஸ் "பிறப்பால் ஒரு திராசியன்" என்றும், அவர் ஒரு காலத்தில் ரோமர்களிடம் ஒரு படை  சிப்பாயாக பணியாற்றியிருந்தார், ஆனால் பின்னர் ஒரு கைதியாக இருந்து கிளாடியேட்டர் க்கு விற்கப்பட்டார்" என்றார்.
புளோரஸ் அவரை ஒரு  "த்ரேசிய கூலிப்படையிலிருந்து, ஒரு ரோமானிய சிப்பாய், கைவிடப்பட்ட மற்றும் அடிமைஆனார், பின்னர், அவரது வலிமையை நிரூபித்து அவர் ஒரு கிளாடியேட்டர்யாக மாறியவர்" என்கிறார். வரலாற்று ஆசிரியர்கள், மேடி யின் திரேஸியன் பழங்குடியினர் த்ரேஸின் தென்மேற்கு விளிம்பில் பகுதியில் ஆக்கிரமித்து, மாசிடோனியா ரோமன் மாகாணத்துடன் (இன்றைய தென்மேற்கு பல்கேரியா) அதன் எல்லைசேர்த்து ஆக்கிரமித்து இருந்தனர். ஸ்பார்ட்டகஸின் மனைவி, மேதி பழங்குடியினரின் தீர்க்கதரிசனமான மனைவி, அவருடன் அடிமைப்பட்டாள் என்று எழுதுகிறார்.
அடிமைப்பட்டு த் தப்புதல்
வெவ்வேறு ஆதாரங்கள் மற்றும் அவற்றின் விளக்கம் படி, ஸ்பார்டகஸ் ரோம் படைப்பிரிவின் ஒன்றினால் சிறைபிடிக்கப்பட்டு அதற்க்கு பிறகு அடிமையாக விற்கப்பட்டார்.ஸ்பார்ட்டகஸ்க்கு  லெண்ட்லஸ் பாடியேட்டஸ் க்கு சொந்தமான கபுவாவிற்கு அருகில் உள்ள கிளாடியேட்டரியல் பள்ளியில் (லுடஸ்) பயிற்சி யளிக்கப்பட்டது. அவர் ஒரு முர்மிலோ என்று ஒரு ஹெவிவெயிட் கிளாடியேட்டராக இருந்தார். இந்த போராளிகள் ஒரு பெரிய நீள் கவசங்களை  (ஸ்க்யூடம்) எடுத்துச் சென்றனர், மேலும் ஒரு பரந்த, நேரான கத்தி (கிளாடியஸ்) கொண்ட வாள் ஒன்றை 18 அங்குல நீளமுள்ள வாள் களை பயன்படுத்தினர். கி.மு 73 இல், ஒரு க்ளாடியேட்டர் குழு அடிமை சிறையில் இருந்து தப்பிக்கும் முயற்சியில் இருந்தனர், அதில் ஸ்பர்ட்டாக்ஸ்ம் ஒருவராக இருந்தார்.
அந்த திட்டக்குழுவில் சுமார் 70 அடிமைகள் இருந்தனர். எண்ணிக்கையில் குறைந்தவர்கள் என்றாலும், சமையலறைப் பாத்திரங்களைக் கைப்பற்றி, பள்ளியிலிருந்து தங்கள் வழியில் போராடி, பல வண்டிகளையும், கவசங்களையும் கைப்பற்றினர். தப்பிவந்த அடிமைகள், அவர்களுக்குப் பின்னால் அனுப்பப்பட்ட வீரர்களைத் தோற்கடித்தனர். கபுவாவை ச் சுற்றியுள்ள பகுதியைச் சூறையாடி, வேறு பல அடிமைகளை அவர்களது அணிகளில் சேர்த்துக் கொண்டனர். இறுதியில் வெசுவியஸ் மலையில் மேலும் தற்காப்புநிலைக்கு த் ஒய்வு பெற்றார்கள்.
விடுவிக்கப்பட்ட கிளாடியேட்டர்கள், ஸ்பார்டகஸ் மற்றும் இரண்டு காலிக் அடிமைகளான க்ரிக்ஸஸ் மற்றும் ஓனோமாவை தங்கள் தலைவர்களாக தேர்ந்தெடுத்தனர். தப்பிவந்த அடிமைகள் ஸ்பார்ட்டகஸ்ஸை  ஒரு தலைவராக வைத்திருந்தாலும் அவர்கள் இராணுவத் தலைமை பற்றிய தமது நிலைக்கண்ணோட்டத்தை தன்னிச்சையான அமைப்புமுறைக்குள் கொண்டு வந்து, மற்ற அடிமைத் தலைவர்களை தங்கள் கணக்குகளில் கீழ்நிலை பதவிகளுக்குக்குறைத்திருக்கலாம் என்று ரோமானிய ஆசிரியர்கள் கருதினார்கள்.
மூன்றாம் அடிமைப்போர்
அன்றைய காலத்தில் ஸ்பெயினில் கிளர்ச்சி மற்றும் மூன்றாம் மிட்ரிடாடிக் போர் ஆகியவற்றை எதிர்த்து ஏற்கனவே ஈடுபட்டிருந்த ரோமானியப்படை ஈடுபட்டிருந்தது, போதிய வீரர்கள் இல்லாததால் ரோமர்கள் அடிமைகளின் கிளர்ச்சியை பெரிதாக எடுத்துக்கொள்ளவில்லை;  மேலும், ரோமர்கள் கலகத்தை ஒரு போரை விட ஒரு சிறிய விஷயம் என்று கருதினார்கள். அதனால் ரோம குடியரசு சிறிய படை பிரிவுகளை அனுப்பி ஸ்பார்டகஸ் மற்றும் அவரது அடிமை வீரர்கள் முகாமை வெசுவியஸ் மலைமீது வரை கொண்டு நிறுத்தி, அதன்பின் உணவு, நீர் போன்றவைகளை தடைசெய்து ஸ்பார்டகஸ்ஸை  சரணடைய நிர்பந்திக்கலாம் என்று நம்பி, ப்ரெளஸ் கிளாடியுஸ் கிளாபர் தலைமையில் குடிப்படைகளை அனுப்பியது. ஸ்பார்டகஸ், மரபட்டைகள் மற்றும் கொடிகளில் இருந்து கயிறுகளை உருவாக்கியவர், எரிமலையின் மலைச்சரிவில் தனது ஆட்களுடன் ஏறி, பின்பகுதியில் இருந்த கோட்டையற்ற ரோமானிய முகாமைத் தாக்கியபோது, ரோம படைப்பிரிவில் பெரும்பாலானவர்கள் கொல்லப்பட்டனர்.
இரண்டாம் படையெடுப்பையும் கிளர்ச்சியாளர்கள் முறியடித்தனர். கிட்டத்தட்ட ராணுவ  கமாண்டரின் தளபதியை கைப்பற்றி, அவரது லெப்டினென்ட்களைக் கொன்று, இராணுவ தளவாடங்களையும் கைப்பற்றியனர். இந்த வெற்றிகளால், மேலும் மேலும் அடிமைகள் ஸ்பார்டகஸ்  படைகளுக்கு வந்தனர், அந்த பிராந்தியத்தின் பல அடிமை குழுக்களும் அவர்களது அணிகளில் இணைந்தனர், ஒரு கட்டத்தில் ஸ்பார்ட்டாக்ஸ்சின் ஆதரவாளர்கள் எண்ணிக்கை சுமார் 70,000 ஆக இருந்தது. அதன் உச்சத்தில் ஸ்பார்டகஸிடம்  பல வேறுபட்ட மக்கள், Celts, Gauls மற்றும் பல இனப்பிரிவினரும் இருந்தனர். இவற்றுக்கெல்லாம் ஒரே தலைமையாக ஸ்பார்டகஸ் இருந்தார்.
இரண்டாம் படையெடுப்பையும் கிளர்ச்சியாளர்கள் முறியடித்தனர். கிட்டத்தட்ட ராணுவ  கமாண்டரின் தளபதியை கைப்பற்றி, அவரது லெப்டினென்ட்களைக் கொன்று, இராணுவ தளவாடங்களையும் கைப்பற்றியனர். இந்த வெற்றிகளால், மேலும் மேலும் அடிமைகள் ஸ்பார்டகஸ்  படைகளுக்கு வந்தனர், அந்த பிராந்தியத்தின் பல அடிமை குழுக்களும் அவர்களது அணிகளில் இணைந்தனர், ஒரு கட்டத்தில் ஸ்பார்ட்டாக்ஸ்சின் ஆதரவாளர்கள் எண்ணிக்கை சுமார் 70,000 ஆக இருந்தது. அதன் உச்சத்தில் ஸ்பார்டகஸிடம்  பல வேறுபட்ட மக்கள், Celts, Gauls மற்றும் பல இனப்பிரிவினரும் இருந்தனர். இவற்றுக்கெல்லாம் ஒரே தலைமையாக ஸ்பார்டகஸ் இருந்தார். பெரிய படைப்பிரிவுகளை உள்ளடக்கிய ராணுவ கட்டமைப்பு என்றாலும் அவர்களுக்குள் ஏற்றத்தாழ்வுகள் இருந்தன. கிராமங்களில் வந்திருந்த அடிமைகள் எல்லையோர பாதுகாப்புக்கும் மற்றும் கிழ் நிலை படைபிரிவுகளில் இடம் பெற்றிருந்தனர், அதே சமயம் நகர்ப்புறங்களில் இருந்து வந்திருந்த அடிமைகள் படை தளபதிகளாவும் படைபிரிவுகளில் முன்னிலையும் பெற்றிருந்தனர். அதனால் ஸ்பார்டகஸ் ராணுவத்தில் போராடிய மக்கள், அனைத்து அடிமைகளையும் விடுவிக்கும் நோக்கத்தில் இல்லை என்பதை இது காட்டுகிறது. இந்த ஏற்றத்தாழ்வுகளால் அடிமைகளுக்குள் அடிக்கடி மோதல்களும் ஏற்பட்டன.
இந்த மோதல்களில் ஸ்பார்டகஸ் ஒரு சிறந்த தந்திரோபாயத்தை நிரூபித்தார், அவருக்கு முந்தைய இராணுவ அனுபவம் இருந்திருக்கலாம் என்று வரலாற்று அறிஞர்கள் கருதுகிறார்கள். கலகக்காரர்களுக்கு ராணுவப் பயிற்சி இல்லை என்றாலும், அவர்கள் உள்ளூர் ப்பொருட்கள் மற்றும் வழக்கத்திற்கு மாறான உத்திகளைக் கொண்டு, கட்டுப்பாடான ரோமானியப் படைகளை எதிர்கொள்ளும் போது, திறமைமிக்க வகையில் பயன்படுத்துவார். அவர்கள் கிமு 73-72 குளிர்காலத்தில் தங்கள் புதிய ஆட்சேர்ப்புகளுக்கு ஆயுதபாணியாக்கவும்,நோலா, நுசெரியா, துரி மற்றும் மெதபான்டும் ஆகிய நகரங்களை உள்ளடக்குவதற்காக தங்கள் சோதனை க்குட்பட்ட பகுதியை விரிவாக்கவும், தங்கள் சோதனை ப்பிரதேசங்களை விரிவுபடுத்தவும் செலவிட்டார்கள். இந்த இடங்களுக்கும், அடுத்தடுத்த நிகழ்வுகளுக்கும் இடையிலான தூரம், ஆகிவற்றை  அடிமைகள் இரண்டு குழுக்களாக ப் பிரிந்து செயல்பட வேண்டும்  என்பதை ஸ்பார்டகஸ் மற்றும் கிரிக்ஸஸ் ஆகியோர் கவனித்துக்கொண்டனர்.
கிமு 72 வசந்த காலத்தில், கிளர்ச்சியாளர்கள் தங்கள் குளிர்கால முகாம்களை விட்டுவிட்டு வடக்கு நோக்கி செல்லத் தொடங்கினர். அதே நேரத்தில், பிரிட்டோரியன் படைகளின் தோல்வியால் பீதியடைந்த ரோமானிய செனட், லூசியஸ் கெல்லியஸ் பப்ளிகோலா மற்றும் க்னியஸ் கொர்னேலியஸ் லெண்டுலஸ் க்ளோடியனஸ் ஆகியோரின் கட்டளையின் கீழ் ஒரு ஜோடி தூதரகப் படைகளை அனுப்பியது. இரண்டு படையினரும் ஆரம்பத்தில் வெற்றிகரமாக இருந்தனர் - கர்கனஸ் மலைக்கு அருகில் கிரிக்சஸ் கட்டளையிட்ட 30,000 கிளர்ச்சியாளர்களின் குழுவை தோற்கடித்தனர். ஆனால் பின்னர் ஸ்பார்டகஸால் தோற்கடிக்கப்பட்டனர். இந்த தோல்விகள் அப்பியன் மற்றும் புளூடார்ச்சின் போரின் மிக விரிவான (தற்போதுள்ள) இரண்டு வரலாறுகளால் மாறுபட்ட வழிகளில் சித்தரிக்கப்படுகின்றன.
அடிமைகள் தொடர்ந்து முன்வைக்கும் அச்சுறுத்தலைக் கண்டு அச்சமடைந்த ரோம் செனட், ரோமில் பணக்காரர் மற்றும் பதவிக்கு வர நினைத்த ஒரே தன்னார்வலரான மார்கஸ் லைசினியஸ் க்ராஸஸை வைத்து கிளர்ச்சியை முடிவுக்குக் கொண்டுவர நினைத்தது. க்ராஸஸ் எட்டு படையினருக்கு பொறுப்பேற்றார், ஏறத்தாழ 40,000 பயிற்சி பெற்ற ரோமானிய வீரர்கள், அவர் கடுமையான, மிருகத்தனமான ஒழுக்கத்துடன் ரோம படைப்பிரிவுகளை நடத்தினார், மிக கடுமையான தண்டனையை "அழித்தல்"  புதுப்பித்தார். தெளிவற்ற காரணங்களுக்காக இத்தாலியின் தெற்கே பின்வாங்கிய ஸ்பார்டகஸும் அவரது ஆதரவாளர்களும் கிமு 71 இன் ஆரம்பத்தில் மீண்டும் வடக்கு நோக்கி நகர்ந்தபோது, ​​க்ராஸஸ் தனது ஆறு படையினரை அப்பகுதியின் எல்லைகளில் நிறுத்தி, ஸ்பார்டகஸின் பின்னால் சூழ்ச்சி செய்ய தனது படையினரான மம்மியஸை இரண்டு படையினருடன் பிரித்தார். சரியான நேரம் வரும்வரையில் அடிமை வீரர்களுடன் மோதவேண்டாம்மென்றும், தன் கட்டளை வரும் வரையில் காத்திருக்கவேண்டும் என்று கட்டளையிடப்பட்ட போதிலும், மம்மியஸ் ஒரு சந்தர்ப்பமான தருணத்தில் தாக்கினார், ஆனால் அவர் விரட்டப்பட்டார். இதற்குப் பிறகு, க்ராஸஸின் படைகள் பல ஈடுபாடுகளில் வெற்றி பெற்றன, ஸ்பார்டகஸை லுகேனியா வழியாக தெற்கே கட்டாயப்படுத்தியது, கிராசஸ் கை  மேலோங்கியது. கிமு 71 இன் முடிவில், ஸ்பார்டகஸின் படை மெசினா ஜலசந்திக்கு அருகிலுள்ள ரீஜியத்தில் (ரெஜியோ கலாப்ரியா) முகாமிட்டது.
புளூடார்ச்சின் கூற்றுப்படி, ஸ்பார்டகஸ் சிலிசியன் கடற்கொள்ளையர்களுடன் அவனையும் அவனது 2,000 ஆட்களையும் சிசிலிக்கு கொண்டு செல்ல ஒரு பேரம் பேசினார், அங்கு அவர் ஒரு அடிமை கிளர்ச்சியைத் தூண்டி வலுவூட்டல்களைச் சேகரிக்க விரும்பினார். அவரின் பணத்தை எடுத்து கொண்ட கடற்கொள்ளையர்கள் பின்னர் அவரை வஞ்சித்தனர். இருப்பினும் அடிமை வீரர்கள் தப்பிப்பதற்கான சில முயற்சிகளும் நடந்தன என்றும்,  ஆனால் க்ராஸஸ் அடிமை வீரர்கள் சிசிலிக்கு செல்ல முடியாதவாறு உறுதிப்படுத்த குறிப்த பிடப்படாத நடவடிக்கைகளை எடுத்தார் என்றும் அடிமை வீரர்களின் முயற்சிகள் கைவிடப்பட்டன என்றும் சில வரலாற்று பதிவுகள் குறிப்பிடுகின்றன. ஸ்பார்டகஸின் படைகள் பின்னர் ரீஜியம் நோக்கி பின்வாங்கின. க்ராஸஸ்ஸின் படைகள் தொடர்ந்து வந்தன, அவ்வப்போது அடிமை வீரர்களிடமிருந்து எதிர்ப்புகள், சோதனைகள் இருந்தபோதிலும் ரீஜியத்தில் உள்ள இஸ்த்மஸ் முழுவதும் கோட்டைகளை கட்டின, இவற்றால் அடிமை வீரர்கள் முழுவதுமாக முற்றுகையிடப்பட்டு, அவர்களின் உணவு மற்றும் நீர் பொருட்களிலிருந்து துண்டிக்கப்பட்டுள்ளனர்
இந்த நேரத்தில், பாம்பேயின் படைகள் ஹிஸ்பானியாவிலிருந்து திரும்பி வந்து, கிராஸஸுக்கு உதவ தெற்கு நோக்கி செல்ல செனட் உத்தரவிட்டது. ஸ்பார்டகஸ் க்ராஸஸுடன் ஒரு உடன்பாட்டை கொண்டுவரும் நோக்கில் கிராஸஸை அணுகியபோது பாம்பேயின் வருகையால் தனக்கு கடன் கிடைக்கும் என்று க்ராஸஸ் அஞ்சினாலும் ஸ்பார்டகஸ்ஸின் உடன்பாட்டை ஏற்கவில்லை. ஸ்பார்டகஸின் படைகளில் ஒரு பகுதி புருட்டியத்தில் உள்ள பெட்டிலியாவுக்கு (நவீன ஸ்ட்ராங்கோலி) மேற்கே மலைகளை நோக்கி ஓடியது, க்ராஸஸின் படையினரைப் பின்தொடர்ந்தது.
பிரதான இராணுவத்திலிருந்து பிரிக்கப்பட்ட அடிமை வீரர்களில் ஒரு பகுதியை படையினர் பிடிக்க முடிந்தபோது,  ஸ்பார்டகஸின் படைகளிடையே ஒழுக்கம் முறிந்தது. ஸ்பார்டகஸ் இப்போது தனது படைகளைத் திருப்பி, தனது முழு பலத்தையும் படையினரைத் தாங்கிக் கொள்ள கடைசி நிலைப்பாட்டைக் கொண்டுவந்தார், அதில் அடிமை வீரர்கள் முற்றிலுமாக விரட்டப்பட்டனர், அவர்களில் பெரும்பாலோர் போர்க்களத்தில் கொல்லப்பட்டனர்.
கிமு 71 இல் ஸ்பார்டகஸின் தோல்வியைக் கண்ட இறுதி யுத்தம் தற்போதைய செனெர்ச்சியா பிரதேசத்தில் செலே ஆற்றின் வலது கரையில் நடந்தது, இது ஆலிவெட்டோ சிட்ராவின் எல்லையை உள்ளடக்கிய பகுதியில், குவாக்லீட்டா கிராமத்திற்கு அருகிலுள்ள கலாப்ரிட்டோ வரை, அந்த நேரத்தில் லூகேனியாவின் ஒரு பகுதியாக இருந்த ஹை செலே பள்ளத்தாக்கில். இந்த பகுதியில், 1899 முதல், ரோமானிய காலத்தின் கவசங்கள் மற்றும் வாள்கள் கண்டுபிடிக்கப்பட்டுள்ளன.
புளூடார்ச், அப்பியன் மற்றும் ஃப்ளோரஸ் போன்ற வரலாற்று அறிஞர்கள் போரின் போது ஸ்பார்டகஸ் இறந்துவிட்டதாகக் கூறுகின்றனர், ஆனால் அப்பியன்  ஸ்பார்ட்டாக்ஸ்சின்  உடல் ஒருபோதும் கண்டுபிடிக்கப்படவில்லை என்றும் கூறுகிறார். க்ராஸஸின் படையினரால் கைப்பற்றப்பட்ட கிளர்ச்சியில் தப்பிய ஆறாயிரம் பேரின் உடல்கள் ரோம் முதல் கபுவா வரை  சிலுவையில் அறையப்பட்டன.
குறிக்கோள்கள்
வரலாற்றாசிரியர்கள் ஸ்பார்டகஸின் நோக்கங்களை வரிசைப்படுத்துகின்றனர்.
ஸ்பார்டகஸ் வடக்கே சிசல்பைன் கவுலுக்கு தப்பித்து தனது ஆட்களை அவர்களுடைய  வீடுகளுக்கு அனுப்ப விரும்பினார் என்று புளூடார்ச் எழுதுகிறார். இத்தாலிய தீபகற்பத்தில் இருந்து தப்பிப்பது உண்மையில் அவரது குறிக்கோள் என்றால், ரோம தூதர்கள் லூசியஸ் பப்ளிகோலா மற்றும் க்னேயஸ் க்ளோடியனஸ் ஆகியோரால் கட்டளையிடப்பட்ட படையினரை தோற்கடித்த பின்னர் ஸ்பார்டகஸ் ஏன் தெற்கு நோக்கி திரும்பினார் என்பது தெளிவாகத் தெரியவில்லை.
அப்பியனும் ஃப்ளோரஸும் அவர் ரோமில் அணிவகுத்துச் செல்ல நினைத்ததாக எழுதுகிறார்கள். ரோமானிய அச்சங்களின் பிரதிபலிப்பைத் தவிர வேறொன்றுமில்லை என்று அவர் பின்னர் அந்த இலக்கைக் கைவிட்டார் என்றும் அப்பியன் கூறுகிறார்.
தப்பித்த அடிமைகளின் சுயாதீனமாக செயல்படும் குழுக்கள் மற்றும் புளூடார்ச்சின் ஒரு அறிக்கையை பரிந்துரைக்கும் கிமு 73 இன் பிற்பகுதியிலும் கிமு 72 இன் ஆரம்பத்திலும் நடந்த நிகழ்வுகளின் அடிப்படையில், தப்பித்த சில அடிமைகள் ஆல்ப்ஸின் மீது தப்பிப்பதை விட இத்தாலியைக் கொள்ளையடிக்க விரும்பினர் என்று தெரிகிறது.
வெளி இணைப்புக்கள்
பகுப்பு:உரோமைப் பேரரசு
புளுட்டோனியம்(IV) ஆக்சைடு
புளுட்டோனியம்(IV) ஆக்சைடு (Plutonium(IV) oxide) என்பது PuO2. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உயர் உருகுநிலை கொண்ட இத்திண்மம் புளுட்டோனியத்தின் முதன்மையான சேர்மமாகும். துகள்களின் அளவு, வெப்பநிலை, உற்பத்தி முறை ஆகியனவற்றைப் பொறுத்து இதன் நிறம் மஞ்சள் நிறம் அல்லது ஆலீவ் பச்சை நிறம் என்று மாறுபடும்.
கட்டமைப்பு
புளுட்டோனியம்(IV) ஆக்சைடு சேர்மம் புளோரைட்டு நோக்குருவில் Pu4+ அயனி மையங்கள் முக மைய்ய கனசதுர கட்டமைப்பிலும் ஆக்சைடு அயனிகள் நான்முகியின் துளைகளிலும் ஆக்கிரமித்து படிகமாகிறது. அணுக்கரு எரிபொருளாக PuO2 சேர்மத்தை பயன்படுத்த முடியும். எண்முக துளைகளில் உள்ள காலியிடங்கள் அணுக்கரு பிளவு விளைபொருள்களை அனுமதிக்கிறது.
பண்புகள்
புளுட்டோனியம்(IV) ஆக்சைடு நிலைப்புத் தன்மையுடன் காணப்படும் ஒரு பீங்கான் வகை பொருளாகும். தண்ணீரில் குறைந்த அளவே கரைகிறது. 2744 பாகை செல்சியசு என்ற உயர் உருகுநிலையை கொண்டுள்ளது.
விரைவு சீரொளி உருகும் ஆய்வு ஆதாரங்களின் அடிப்படையில் புளுட்டோனியம்(IV) ஆக்சைடின் உருகுநிலை 2011 ஆம் ஆண்டு மேலும் சில நூறு பாகைகள் வரை உயர்த்தப்பட்டது. மேற்கொண்ட ஆய்வுகள் மாசுபாடுகள் ஏதும் இல்லாத கொள்கலன்கள் ஆய்வுக்கு எடுத்துக் கொள்ளப்படுகின்றன. புளுட்டோனியத்தின் கதிரியக்க ஆல்பா சிதைவுப் பண்பு காரணமாக, PuO2 சேர்மத்தை தொடும்போது சூடாக இருக்கும். அனைத்து புளுட்டோனியம் சேர்மங்களையும் போலவே இதுவும் அணு பரவல் அல்லாத ஒப்பந்தத்தின் கீழ் கட்டுப்பாட்டுக்கு உட்பட்டதாகும்.
தயாரிப்பு
ஆக்சிசன் சூழலில் புளுட்டோனியம் தன்னிச்சையாகவே ஆக்சிசனேற்றம் அடைந்து புளுட்டோனியம்(IV) ஆக்சைடாக மாறுகிறது. புளுட்டோனியம்(IV) ஆக்சலேட்டை (Pu(C2O4)2•6H2O) 300 பாகை செல்சியசு வெப்பநிலையில் சுட்டு புளுட்டோனியம்(IV) ஆக்சைடு தயாரிப்பது பிரதானமான தயாரிப்பு முறையாகும். HNO3/HF அமிலத்தில் கரைந்த புளுட்டோனியத்தை அணுக்கரு எரிபொருளாக பயன்படுத்திய பின்னர் மேற்கொள்ளப்படும் மறுசெயல்முறையில் புளுட்டோனியம் ஆக்சலேட்டு கிடைக்கிறது. உருகிய-உப்பு வளர்ப்பு அணு உலைகளில் கிடைக்கும் யுரேனியம் நீக்கப்பட்ட எரிபொருள் உப்புடன் சோடியம் கார்பனேட்டைச் சேர்த்தும் புளுட்டோனியம்(IV) ஆக்சைடை மீட்டெடுக்க முடியும்.
பயன்கள்
புளுட்டோனியம் டையாக்சைடுடன் யுரேனியம் டையாக்சைடை சேர்த்து கலப்பு ஆக்சைடு எரிபொருளாக அணுக்கரு உலைகளில் பயன்படுத்துகிறார்கள். நாசாவினால் விண்ணுக்கு ஏவப்பட்டிருக்கும் தானியங்கி விண்கலமான நியூ ஆரிசான்சு புளூட்டோ ஆய்வு குறுங்கோள், செவ்வாய் கிரகத்தின் அறிவியல் ஆய்வுக்கூடத் திட்டத்தின் ஒரு பகுதியான கியூரியோசிட்டி தரையளவி விண்கலம் போன்ற பல தொலைநோக்கு விண்கலங்களுக்கு புளுட்டோனியம்-238 ஐசோடோப்பை எரிபொருளாகப் பயன்படுத்தியுள்ளார்கள். ஐசோடோப்பு ஆல்பா கதிர்களை உமிழ்ந்து கதிரியக்க சிதைவு அடைவதால் வெப்பம் உற்பத்தி செய்யப்படுகிறது. விண்வெளி சுற்றுப்பாதையிலிருந்து பூமியின் வளிமண்டலத்தில் தற்செயலாக மீண்டும் நுழைவது ஒரு விண்கலத்தின் உடைப்பு மற்றும் / அல்லது எரிவதற்கு வழிவகுக்கும் என்ற கவலைகள் உள்ளன. இதன் விளைவாக கிரக மேற்பரப்பின் ஒரு பெரிய பகுதிக்கு மேல் அல்லது மேல் வளிமண்டலத்திற்குள் புளுட்டோனியம் சிதறடிக்கப்படும். இருப்பினும், PuO2 கதிரியக்க ஐசோடோ வெப்பமின் மின்னாக்கிகளைக் கொண்டு சென்ற குறைந்தது இரண்டு விண்கலங்கள் தற்செயலாக பூமியின் வளிமண்டலத்தை அடைந்து எரிந்துவிட்டன. மே 1968 இல் நிம்பசு பி -1 மற்றும் ஏப்ரல் 1970 இல் அப்பல்லோ 13 சந்திர தொகுதி விண்கலம் ஆகியவை அவ்விரண்டு விண்கலங்களாகும். இரு விண்கலங்களிலிலும் இருந்த கதிரியக்க ஐசோடோப்பு வெப்பமின் மின்னாக்கிகள் மறுநுழைவிலிருந்து தப்பித்தன. இவற்றின் தாக்கம் அப்படியே உள்ளது. ஆனால் சுற்றுச்சூழல் மாசுபாடு எதுவும் குறிப்பிடப்படவில்லை. டிரான்சிட் 5-பிஎன் -3 விண்கலம் 1964 இல் ஏவப்பட்ட போது சந்தித்த தோல்வியைத் தொடர்ந்து 1960  ஆம் ஆண்டுகளின் நடுப்பகுதியில் கதிரியக்க ஐசோடோப்பு வெப்பமின் மின்னாக்கிகள் மறுவாழ்வு மற்றும் தாக்கத்தின் போது அப்படியே இருக்குமாறு  வடிவமைக்கப்பட்டுள்ளன. ஆரம்ப தலைமுறை புளுட்டோனியம்-உலோக கதிரியக்க ஐசோடோப்பு வெப்பமின் மின்னாக்கிகள் புவியின் விண்வெளியில் மறுநுழைவு செய்து சிதைந்து  கதிரியக்கப் பொருள்களை மடகாசுகருக்கு வடக்கே வளிமண்டலத்தில் சிதறடித்தது, பின்னர் அனைத்து அமெரிக்க கதிரியக்க ஐசோடோப்பு வெப்பமின் மின்னாக்கிகளையும் மறுவடிவமைப்பு செய்யவும் தூண்டியது. பின்னர் இத்திட்டம் பயன்பாட்டில் அல்லது வளர்ச்சியில் இருந்தது. இயற்பியலாளர் பீட்டர் சிம்மர்மேன், டெட் டெய்லரின் ஆலோசனையைப் பின்பற்றி, குறைந்த உற்பத்தி (1-கிலோ டன்) அணு ஆயுதத்தை புளுட்டோனியம் ஆக்சைடில் இருந்து ஒப்பீட்டளவில் எளிதாக உருவாக்க முடியும் என்பது நிருபிக்கப்பட்டது. ஒரு புளுட்டோனியம்-ஆக்சைடு குண்டு புளுட்டோனியம் உலோகத்திலிருந்து தயாரிக்கப்படும் குண்டைக்காட்டிலும் கிட்டத்தட்ட மூன்று மடங்கு பெரியதாகவும் அதிக அடர்த்தியை கொண்டதாகவும் இருக்கும். ஆக்சைடு தூள் வடிவில் இருந்தால் அளவு இன்னும் மிகப்பெரியதாக இருக்கும்.
புற இணைப்புகள்
பகுப்பு:ஆக்சைடுகள் பகுப்பு:புளுட்டோனியம் சேர்மங்கள்
சாந்தி சச்சிதானந்தம்
வாழ்க்கைக் குறிப்பு
யாழ்ப்பாணம், ஈச்சமோட்டையில் 1958 ஆம் ஆண்டில் பிறந்த சாந்தி சச்சிதானந்தம், கொழும்பு புனித பிரிஜெட் கல்லூரியில் கல்வி பயின்றார். பின்னர் மொறட்டுவைப் பல்கலைக்கழகத்தில் கட்டிடக்கலையில் பட்டம் பெற்றவர். இவரது தந்தை வல்லிபுரம் சச்சிதானந்தம் வழக்கறிஞராகப் பணியாற்றியவர். லங்கா சமசமாஜக் கட்சி உறுப்பினர். 1970 நாடாளுமன்றத் தேர்தலில் நல்லூர் தேர்தல் தொகுதியில் போட்டியிட்டவர். மனோரஞ்சன் ராஜசிங்கம் (இறப்பு: 2009) என்பவரைத் திருமணம் புரிந்த சாந்தி சச்சிதானந்தத்திற்கு இரண்டு பெண் பிள்ளைகளும், ஒரு ஆண் பிள்ளையும் உள்ளனர்.
பணி
சாந்தி சச்சிதானந்தம் ஐக்கிய நாடுகள் அவையில் பணியாற்றியவர். விழுது மேம்பாட்டு மையம் என்ற அரச சார்பற்ற சமூக நிறுவனம் ஒன்றை ஆரம்பித்து, அதன் நிறைவேற்றுப் பணிப்பாளராகப் பணியாற்றினார். 2012 சனவரி 23 அன்று கொழும்பில் உள்ள விழுதுகள் நிறுவனத்தின் அலுவலகம் இனந்தெரியாத நபர்களால் உடைக்கப்பட்டு தேடுதல் நடத்தப்பட்டது. மட்டக்களப்பில் "மன்று" என்ற அரச சார்பற்ற நிறுவனத்தை ஆரம்பித்து, அதன் மூலம் சமூக அபிவிருத்திப் பணிகளில் ஈடுபட்டார். ஆங்கிலத்திலும், தமிழிலும் பல அரசியல், சமூக ஆய்வுக் கட்டுரைகளை எழுதியுள்ளார். இருக்கிறம் என்ற மாத இதழை வெளியிட்டு வந்தார்.
அரசியலில்
சாந்தி சச்சிதானந்தம் 2010 நாடாளுமன்றத் தேர்தலில் மட்டக்களப்பு மாவட்டத்தில் மக்கள் உரிமைகள் கட்சியின் சார்பில் சுயேட்சைக் குழுவில் போட்டியிட்டுத் தோல்வியடைந்தார்.
மறைவு
நீண்டகாலம் சுகவீனமுற்றிருந்த சாந்தி சச்சிதானந்தம் 2015 ஆகத்து 27 இல் கொழும்பில் காலமானார்.
வெளி இணைப்புகள்
பகுப்பு:1958 பிறப்புகள் பகுப்பு:2015 இறப்புகள் பகுப்பு:ஈழத்து எழுத்தாளர்கள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் ஊடகவியலாளர்கள் பகுப்பு:பெண்ணியவாதிகள் பகுப்பு:பெண் சமூகவியலாளர்கள் பகுப்பு:இலங்கைத் தமிழ்ப் பெண்கள் பகுப்பு:இலங்கைத் தமிழ்ப் பெண் அரசியல்வாதிகள் பகுப்பு:இலங்கையின் மனித உரிமைச் செயற்பாட்டாளர்கள் பகுப்பு:தமிழ்ப் பெண் மனித உரிமைச் செயற்பாட்டாளர்கள் பகுப்பு:புற்றுநோயால் இறந்தவர்கள்
அனைத்துலகக் கட்டிடக்கலைப் பாணி
அனைத்துலகப் பாணி என்பது 1920 களிலும் 1930 களிலும் கட்டிடக்கலையில் முக்கியமானதாக இருந்த ஒரு பாணியாகும். இப் பாணியின் அடிப்படையான வடிவமைப்புக் கொள்கைகள் நவீனத்துவப் பாணியில் கொள்கைகளோடு ஒத்தவை. எனினும், அனைத்துலகப் பாணி எனும்போது அது நவீனத்துவத்தின் ஆரம்ப காலத்தை, பொதுவாக இரண்டாம் உலகப்போருக்கு முந்திய காலத்தைச் சேர்ந்த கட்டிடங்களையும், அவற்றை உருவாக்கிய கட்டிடக்கலைஞர்களையும் குறிக்கின்றது.
ஐரோப்பா
1900 ஆம் ஆண்டளவில் உலகின் பல பகுதிகளிலும் கட்டிடக்கலைஞர் பலர், மரபுவழி முன்னுதாரணங்களையும், புதிய சமூகத் தேவைகளையும், தொழில்நுட்பச் சாத்தியப்பாடுகளையும் ஒருங்கிணைத்துப் புது முறையான கட்டிடக்கலைத் தீர்வுகளை உருவாக்கினார்கள். பிரசல்ஸ் (Brussels) நகரில் விக்டர் ஹோட்டாவினதும் (Victor Horta), பார்சிலோனாவில் அந்தோனியோ கௌடியினதும் (Antoni Gaudi), வியன்னாவில் (Vienna) ஓட்டோ வாக்னரதும் (Otto Wagner), கிளாஸ்கோவில் (Glasgow), சார்ல்ஸ் ரென்னி மக்கின்டோசினதும் ஆக்கங்கள் புதுமைக்கும் பழமைக்கும் இடையிலான பொதுப் போராட்டமாகக் கருதப்படக்கூடியவை.
thumb|300px|left|The [[Glaspaleis|Glass Palace, a celebration of transparency, in Heerlen, The Netherlands (1935)]] அனைத்துலகப் பாணி 1920 களில் மேற்கு ஐரோப்பாவில் பிரபலமாக இருந்தது. அனைத்துலகப் பாணியானது, ஒல்லாந்தில் உருவான டி ஸ்டைல் (de Stijl) இயக்கம், பிரபல கட்டிடக்கலைஞர் லெ கொபூசியே (Le Corbusier) அவர்களின் ஆக்கங்கள் மற்றும் டியூச்சர் வேர்க்பண்ட் எனப்படும் ஜெர்மன் தொழிலாளர் கூட்டமைப்பு உருவாகக் காரணமாக இருந்த அந்நாட்டில் நடைபெற்ற பல்வேறு கைப்பணி மரபுகளைத் தொழில் மயமாக்கும் முயற்சிகள், பிராங்போர்டிலும், ஸ்ரட்கார்ட்டிலும், கட்டப்பட்ட பாரிய தொழிலாளர் வீடமைப்புத் திட்டங்கள், எல்லாவற்றிலும் மேலாக பௌஹவ்ஸ் (Bauhaus) இயக்கம் போன்றவற்றோடு பொது அடிப்படைகளைக் கொண்டுள்ளதாக ஆய்வாளர்கள் கூறுகிறார்கள். 1920 களில், நவீன கட்டிடக்கலையின் முக்கியமானவர்கள் தங்கள் பெயரை நிலை நிறுத்திக் கொண்டனர். இவர்களுள் மிகக் கூடுதலாக அறியப்பட்டவர்கள் பிரான்சில் லெ கொபூசியேயும், ஜெர்மனியில் லுட்விக் மீஸ் வான் டெர் ரோ (Ludwig Mies van der Rohe) மற்றும் வால்டர் குரோப்பியஸ் (Walter Gropius) என்போராவர்.